Vragmotors met klippe bestookArgief. Foto: Werner Beukes/SAPA Hoofsupt. Wayne Minnaar, woordvoerder van die metropolisie, sê klagtes sal aanhangig gemaak word teen die organiseerders van die onwettige byeenkoms sowel as klagtes van kwaadwillige saakbeskadiging. Die stakende vragmotorbestuurders het vroeër Dinsdag verbygaande vragmotors met klippe bestook. “Die dra van gevaarlike vuurwapens en beskadiging van eiendom sal nie geduld word nie,” sê Minnaar. Vincent Masoga, woordvoerder van die vervoervakbond Satawu, sê nagenoeg 20 000 vragmotorbestuurders het regoor die land aan betogings deelgeneem. Die werkers dring aan op ŉ 12% verhoging en het ’n aanbod van ’n 8,5%-verhoging deur die Padvragvereniging (RFA) van die hand gewys.